President moet sê oor SANW in Mosambiek, vra DA | Maroela Media
President moet sê oor SANW in Mosambiek, vra DA
Die Demokratiese Alliansie doen 'n beroep op pres. Cyril Ramaphosa volledige besonderhede aan die parlement te verskaf oor die Suid-Afrikaanse Nasionale Weermag se skynbare ontplooiing in Mosambiek verlede week.
Kobus Marais, die DA se skaduminister van verdediging, sê die DA het betroubaar te hore gekom dat 1 495 soldate verlede week Maandag na Mosambiek se Cabo Delgado-streek ontplooi is, as deel van die Suider-Afrikaanse Ontwikkelingsgemeenskap (SAOG) se bystandsmag. "Die parlement is egter nog nie deur die president hieroor in kennis gestel nie, soos vereis word deur artikel 201 van die Grondwet."
Marais sê die DA het ernstige besware oor die ontplooiing. "Hoe sal dit gefinansier word en watter hulpbronne sal aangewend word? Ons kan nie nóg 'n SAR-vernedering en onnodige sterftes van ons soldate in die buiteland toelaat nie, veral nie wanneer dieselfde bevelvoerende beampte betrokke is nie."
Volgens Marais moet die publiek die volledige besonderhede bekom van die getal soldate wat ontplooi is, wat hul mandaat is, watter hulpbronne tot hulle beskikking sal wees en vir watter periode hulle ontplooi is. "Die president moet sonder vertraging die parlement in kennis stel van dié ontplooiing."
DA In die nuus Mosambiek
Ek kyk na elke dag se feite en besef elke dag hoe groot die behoefte raak vir 'n onafhanklike tuisstaat waar ons gelei sal word deur regte bevoegde leiers alternatief gaan ons net melkkoeie bly wat belasting moet betaal.
Sal nogal interresant wees op watse gronde die SAW ontplooi is, polities of geestelik (ISIS). Toe Namibie in die jare 70's bedreig is deur kommunisme het dit baie internasionale kritiek opgelewer tot die 90's toe die weermag ontrek het. Gaan die SAW betrokkenheid in 2021 in een van sy buurlande ook kritiek kry uit internasionle velde. ISIS is wel 'n bedreiging vir ons land aangesien hulle optrede dieselfde is as terrorisme.
Wat gee die regering tog om waaruit die ontplooiing van die soldate befonds word? Hoe lank nog voor die Wes-Kaap wegbreek en 'n onafhanklike tuiste skep vir ons? Moeg daarvan om vir our people se ego's belasting te betaal.
Mosambiek het reeds gesê hulle soek nie SA in hul land nie. Die weermag reageer so stadig in sy eie land en is in die verlede daarvan beskuldig dat hul eerder belangstel in vrouegeselskap as in millitêre sake. Miskien kan die ooms wat so dagdroom oor 'n volkstaat vir ons verduidelik waar en wie en hoe so staat staan gemaak kan word. Groot geld is nodig om skielik op 'n dag 'n leefbare brokkie aarde af te pen. Waarom is die plan nie 30 jaar gelede op die tafel geplaas nie? Waar was julle destyds?